**STRATEGIE PENTRU ALIPIREA COMUNEI SÎNMARTIN LA MUNICIPIUL ORADEA**

**Context**

Prin Hotărârea Consiliului Local al Municipiului Oradea nr. 499/2014 s-a aprobat organizarea unui referendum în vederea consultării cetăţenilor din municipiul Oradea privind oportunitatea modificării limitei administrative a unităţii administrativ - teritoriale Oradea.

Hotărârea menţionată crează cadrul legal pentru organizarea referendumului local pentru consultarea cetăţenilor în privinţa proiectului demarat de Primăria Municipiului Oradea de alipire teritorială a Comunei Sînmatin şi a Municipiului Oradea.

Legislaţia în vigoare în România nu tratează în mod riguros situaţia alipirii unui municipiu cu o comună şi implicaţiile la nivelul locuitorilor, drept pentru care Consiliul Local al Municipiului Oradea adoptă prezenta Strategie pentru alipire în completarea cadrului legal.

Posibila modificare a statutului actual al comunei Sînmartin în cel de oraş, prin alipirea la Municipiul Oradea va determina aplicarea unor reglementări de tip urban pentru locuitorii comunei.

Prezenta Strategie cuprinde o serie de măsuri/acţiuni specifice ce urmează a fi adoptate de Consiliul Local Oradea şi de Executivul Primăriei Municipiului Oradea pentru ca proiectul alipirii să fie viabil.

Măsurile propuse privesc domeniile de interes ale cetăţenilor, constituind răspunsuri pentru principalele temeri ale locuitorilor Comunei Sînmartin privind alipirea teritorială cu Municipiul Oradea.

1. **Impozitele şi taxe locale**

Consiliul Local al Municipiului Oradea acordă reduceri pentru impozitul pe clădirile şi terenurile situate în Comuna Sînmartin, aparţinând persoanelor fizice, astfel încât:

**Măsura 1:** Impozitele pentru clădirile, terenurile şi autoturismele aparţinând persoanelor fizice – locuitori ai Comunei Sînmartin se vor menţine la nivelul impozitelor de comună pentru o perioadă de 10 ani de la data alipirii teritoriale.

**Măsura 2:** După scurgerea perioadei de 10 ani prevăzută de măsura 1, impozitele pe clădirile şi terenurile aparţinând persoanelor fizice – locuitori ai Comunei Sînmartin vor creşte gradual într-o perioadă de 5 ani până la nivelul impozitelor corespunzătoare Municipiului Oradea.

**Măsura 3:** Impozitele pe clădirile şi autoturismele aparţinând persoanelor juridice din Comuna Sânmartin nu se vor modifica întrucât au acelaşi nivel cu cel datorat de persoanele juridice din Municipiul Oradea

1. **Accesul locuitorilor Comunei Sînmartin la serviciile primăriei**

Pentru a asigura accesibilitatea locuitorilor Comunei Sînmartin la serviciile Primăriei Municipiului Oradea:

**Măsura 4:** În incinta actuală a Primăriei Sînmartin vor fi organizate activităţi ale Primăriei Municipiului Oradea cu prezenţa tuturor departamentelor de relaţii cu publicul. Toate problemele locuitorilor Comunei Sânmartin vor putea fi rezolvate la actuala locaţie a primăriei comunei sau la sediul primăriei din Oradea.

1. **Preschimbarea documentelor de identitate, permiselor de conducere şi certificatelor de înmatriculare a autoturismelor**

Alipirea administrativ-teritorială a Comunei Sînmartin va determina modificarea documentelor de identitate, permis de conducere şi certificat de înmatriculare a autoturismelor pentru locuitorii comunei, cu implicaţiile aferente: costuri preschimbare şi timp alocat.

**Măsura 5:** Consiliul Local al Municipiului Oradea va suporta costurile pentru preschimbarea documentelor de identitate, permiselor de conducere şi certificatelor de înmatriculare a autoturismelor pentru locuitorii Comunei Sînmartin.

1. **Investiţiile ce se vor realiza pe teritoriul actual al Comunei Sînmartin**

În ultimii ani Municipiul Oradea a dovedit o capacitate ridicată de atragere a fondurilor nerambursabile pentru nevoile comunităţii locale, dezvoltarea mediului de afaceri şi a turismului.

Capacitatea și expertiza municipiului în atragerea de fonduri nerambursabile oferă premisele realizării unor proiecte existente la nivelul comunei Sînmartin și generarea de proiecte noi.

**Măsura 6:** Consiliul Local al Municipiului Oradea va asigura realizarea următoarelor investiţii pe teritoriul actual al Comunei Sînmartin:

* realizarea pasajelor rutiere pentru cele două drumuri de legătură către Oradea:
  + zona Nufărul - pasaj denivelat intre drumul de centura si DN 76 - Sînmartin
  + zona Ciheiului - pasaj suprateran peste drumul de centură
* includerea în cadrul programului de derulat de Compania de Apă Oradea - „Extinderea si modernizarea infrastructurii de apa si apa uzata în judetul Bihor” a:
  + prima etapă - satele Cihei, Cordău şi a cartierelor pentru tineri din Sînmartin şi Rontău
  + a doua etapă – satul Betfia şi extinderi de reţele în alte zone ale comunei şi satelor
* construcție Aquapark Băile Felix – Băile 1 Mai
* construcţie drum pe ruta Oradea – Băile 1 Mai – Băile Felix
* modernizarea străzi în cadrul Comunei Sînmartin – 10 km
* dezvoltarea unui pol de medicină balneară în jurul Spitalului de Recuperare din Băile Felix
* realizare pistă de biciclete între Oradea – Băile 1 Mai – Băile Belix - Betfia
* reabilitarea pistei de alergare din Băile Felix
* reamenajarea şi reabilitarea zonelor publice din Băile Felix şi Băile 1 Mai (spaţii verzi, alei, trotuare, locuri de joacă, terenuri de sport, etc.)

1. **Administrarea bugetului de investiţii al Comunei Sînmartin**

Distinct de investiţiile propuse a se realiza pe teritoriul actual al Comunei Sînmartin (pct. Din actuala strategie), un grup de coordonare local stabilit la nivelul actualei Comune Sînmartin va decide în privinţa altor obiective de investiţii în limita unei sume rezervate prin bugetul local al Municipiului Oradea.

**Masura 7:** Pe durata a 5 ani de la data alipirii teritoriale, Consiliul Local al Municipiului Oradea va asigura prin bugetul anual aprobat o sumă echivalentă cu bugetul actual de investiţii al Comunei Sînmartin pentru realizarea altor obiective de investiţii la nivelul comunei.

Un grup de coordonare desemnat de actualul Consiliu Local al Comunei Sînmartin va stabili obiectivele de investiţii ce se vor realiza din suma alocată.

1. **Transportul public integrat pentru locuitorii Oradea şi Sînmartin**

Afluxul de călători pe relaţia Oradea – Sînmartin (peste 1500 călători/zi), apropierea de oraş şi concentrarea demografică sunt premize pentru furnizarea unor servicii de calitate privind interconectarea transportului cu beneficiile aferente: serviciu unic de informaţii, regim unic de taxare a biletelor/abonamentelor şi un orar unic de transport.

**Măsura 8:** Consiliul Local al Municipiului Oradea va asigura subvenţii operatorului de transport pentru:

* Transportul gratuit pentru toţi pensionari din Oradea şi Sînmartin
* Subvenţionarea cu 50% a abonamentelor pentru elevi şi studenţi din Oradea şi Sînmartin
* Abonament unic pentru toate liniile şi mijloacele de transport de pe teritoriul Oradea şi Sînmartin

1. **Activităţile de cultivare a plantelor şi creşterea animalelor**

Modificarea statutului actual al comunei Sînmartin în cel de oraş, prin alipirea cu Municipiul Oradea va determina aplicarea unor reglementări de tip urban pentru locuitorii comunei.

**Măsura 9:** Consiliul Local al Municipiului Oradea va susţine activităţile de cultivare a plantelor şi de creştere a animalelor în satele din Comuna Sînmartin. Restricţiile impuse de statutul de localitate urbană nu se vor aplică satelor care fac parte din actuala Comună Sînmartin pe o perioada de 15 ani de la data alipirii teritoriale

1. **Dezvoltare economică şi turism**

Extinderea Municipiului Oradea va crea premizele menţinerii unui ritm rapid de dezvoltare economică. Integrarea facilităţilor medicale şi de turism din staţiunile Băile Felix şi Băile 1 Mai cu cele din Municipiul Oradea (zonele comerciale, centrul istoric, clădirile de patrimoniu, organizarea de evenimente) vor duce la creşterea numărului de turişti în tot cursul anului.

**Măsura 10**: Consiliul Local al Municipiului Oradea va sprijini dezvoltarea unui pol de medicină balneară în jurul Spitalului de Recuperare din Băile Felix şi va realiza campanii de promovare turistică a zonei în colaborare cu operatorii de turism locali.